04.11.2023
Аҧсны Аҳәынҭқарра Ахада Аслан Бжьаниа Урыстәыла Афедерациа Ахада Владимир Путин Жәлар ракзаара амш идиныҳәалеит
Адныҳәалара атекст аҟны иҳәоуп:
"Ҳаҭыр зқәу Владимир Владимир-иҧа!
Шәаргьы милаҭрацәала еилоу Урыстәылатәи Афедерациа ажәлар зегьы нашәыдкыданы гәык-ҧсык ала иршәыдысныҳәалоит Жәлар ракзаара амш.
Ари амш акзаареи, аидгылареи, Аҧсадгьыл ахь абзиабареи ирсимволуп. Уи иаҳгәаланаршәоит амилаҭ еилаҧса реидгылара, рбызшәа, рдинхаҵара акра, ауаажәларра релибакаареи раҳаҭыреиқәҵареи атәыла иқәынхо ауааҧсыра зегьы рҭышәынтәалареи реизҳазыӷьареи ишацхраауа.
Аҧсны жәлар рыхьӡала иҭабуп ҳәа шәасҳәоит ҳтәылақәа ирыбжьоу аимадара арӷәӷәара аус аҟны шәлагала ду азы. Ҳара ахә ҳаракны иаҳшьоит Аҧсны Аҳәынҭқарра асуверенитет аиқәырхареи ашәарҭадариа алыршара аҭышәныртәалареи рзы имҩаҧыжәго аусуразы.
Атәыла анапхареи ауаажәларреи ирбарҭоуп Аҧсны аекономика аҿиара аусхк аҟны шәлагала ду.
Ҳаҭыр зқәу Владимир Владимир-иҧа, абри аныҳәамш азы Урыстәыла Афедерациа атәылауаа зегьы ишәзеиӷьасшьоит аҭынчра, агәыразра, аихьӡарақәа, аинҭәылара".
--